
UPUTE ZA IZRADU ZAVRŠNOG RADA
(VOZAČ MOTORNOG VOZILA)


Polaganje završnog ispita određeno je “PRAVILNIKOM O IZRADBI I OBRANI ZAVRŠNOG RADA”
(NARODNE NOVINE 118 od 30. 09.2009.)



STRUČNO PODRUČJE ZA ODABIR TEMA ZA ZAVRŠNI RAD:
PRIJEVOZ TERETA


OBRANA ZAVRŠNOG RADA:
Polaznik prezentira završni rad u obliku obrane ili javnog nastupa pred povjerenstvom za
obranu završnog rada.
Obrana traje do 30 minuta.


NASTAVNIK MENTOR je dužan nakon odabira teme savjetodavno pomoći polazniku te s njim
razraditi teze, preporučiti osnovnu literaturu i uputiti ga na koji način treba pristupiti izradbi i opisu
završnog rada te kako ga dokumentirati .


OBRANI MOŽE PRISTUPITI POLAZNIK ČIJI JE ZAVRŠNI RAD MENTOR PRIHVATIO I ZA NJEGA PREDLOŽIO POZITIVNU OCJENU.


OPĆI USPJEH IZ IZRADE I OBRANE ZAVRŠNOG RADA JE ARITMETIČKA SREDINA POZITIVNIH OCJENA IZRADBE I OBRANE.


ZAVRŠNI RAD MORA IMATI SASTAVNICU KAKO SLIJEDI:

1. Uvod:
U uvodnom djelu rada potrebno je u kratkim crtama opisati zadani radni zadatak. Pod opisom radnog zadatka podrazumijevaju se osnovni podatci o:
· količini i vrsti tereta,
· registarska oznaka, marka i tip vozila kojim će se prijevoz obaviti
· vrijeme u kojem je radni zadatak potrebno obaviti
· vrsta prijevoza ( povremeni, linijski, gradski, međunarodni ....)
· prijevozni put sa stojnim točkama	


2. Teret
· definirati pojam tereta i napisati neke od kriterija podjela i vrste tereta (općenito)
· nabrojati najčešće pojavne oblike tereta
· definirati prijevoznu i manipulacijsku podobnost tereta
· navesti neke od karakteristika tereta
· opisati konkretan teret koji će se u radnom zadatku prevoziti, priložiti njegove slike, te
navesti njegove konkretne karakteristike, količinu, vrstu i slično

3. Prijevozni put
· definirati pojam ceste i napisati kriterije podjela i vrste cesta (općenito)
· zavisno o vrsti  prijevoza navesti vrste prometnica, brojeve prometnica, imena ulica i sl. po kojima će se zadani prijevoz odvijati
· navesti mjesta ukrcaja/iskrcaja tereta (ako ih je više), te njihovu međusobnu udaljenost
· priložiti nacrtani plan puta (dio autokarte, dio plana grada i sl.)

4. Vozilo
· obrazložiti osnovne karakteristike vozila prema kojima se odabire vozilo za prijevoz:
tehničke
tehničko – eksploatacijske
prijevozne
ekonomske
· navesti podatke o vozilu kojim će se prijevoz obaviti
· priložiti slike vozila kojim će se prijevoz obaviti
· navesti poslove dnevnog pregleda vozila


5. Vozač
· definirati pojam vozača prema Zakonu o sigurnosti prometa na cestama i prema Zakonu prijevozu
· iz Zakona o sigurnosti prometa na cestama citirati dio koji se odnosi  za vrijeme trajanja upravljanja motornim vozilom
· obrazložiti na koji način i kako se određuje dohodak vozača u organizaciji u kojoj je obavljen završni rad , a posebno za izvršeni radni zadatak

6. Prijevozna dokumentacija
· napisati općenite podatke o prijevoznoj dokumentaciji:
vozač
vozilo
teret
vozač/teret
vozač/vozilo
teret/vozilo
vozač/teret/vozilo
· priložiti ispunjenu prijevoznu dokumentaciju koja je potrebna za izvršenje zadanog zadatka, obavezno PRL (putni radni list)

7. Tehnologija prijevoza
· popisati sve faze i dijelove prijevoznog procesa s  poslovima koji se u njima obavljaju
· posebno obraditi fazu izvršenja prijevoznog procesa s naglaskom na poslove i zadatka vozača npr.:
dolazak na mjesto ukrcaja tereta
u koje vrijeme je došao na ukrcaj
kome se je javio
kako je postavljeno vozilo za ukrcaj ...
prijem i ukrcaj tereta na vozilo
prebrojavanje i utvrđivanje količine, vrste tereta
vizualni pregled tereta
način raspoređivanja tereta na vozilo
način slaganja tereta na vozilo
način ukrcaja tereta ...
mjere zaštite tereta na vozilu
na koji način je teret osiguran
provjera stabilnosti ...
prijevoz tereta i mjere zaštite tereta u samom prijevozu
dolazak na mjesto iskrcaja
predaja i iskrcaj tereta
povratak u garažu i predaja prijevozne dokumentacije disponentu
svi ovi poslovi po mogućnosti bi trebali biti popraćeni slikama

8. Zaključak

9. Literatura: (popis literature koja je korištena za izradu rada)
Obvezno je navođenje izvora (knjiga, članaka iz časopisa, zakona, mrežnih  izvora i sl.).
Popis se sastavlja abecednim redom prezimena autora ili naslova.


PRIMJERI navođenja literature:

KNJIGA JEDNOG AUTORA
BRZAK,Stjepan. 2002. Transport, špedicija i osiguranje. Pučko otvoreno učilište. Zagreb.

KNJIGA DO TRI AUTORA
Bogović, Blaž; Luketić, Mijo. 1995. Prijevoz robe: marketing, tehnologija, organizacija.
Fakultet prometnih znanosti. Zagreb.

BEZ PODATAKA O AUTORU
Navodi se urednik ili priređivač
Priručnik o vođenju evidencije rada i odmora profesionalnih vozača : korištenje tahografa. 2007. Pr. Špac, Denis. Tahograf. Zagreb.

ZAKONI, KONVENCIJE (službeni dokumenti)
Zakon o sigurnosti prometa na cestama (NN 67/2008) : tekst  zakona sa stvarnim kazalom. 2008. Narodne novine. Zagreb. 
Međunarodne konvencije u cestovnom prometu: CMR,TIR,AETR. 1996. Transportkomerc. Zagreb


ČLANCI IZ ČASOPISA
Plavšić,Franjo. 2003.  Prijevoz tvari opasnih za ljudsko zdravlje teritorijem Republike Hrvatske. Gospodarstvo i okoliš. 60. 22-23.

INTERNET
Zakon o prijevozu tereta u cestovnom prometu
(3. prosinca 2004.)
http://www.hrvatskiprijevoznik.hr/index.php/Cestovni-prijevoz/Zakon-o-cestovnom-prijevozu/Prijevoz-tereta.html
(2. veljače 2010.)


Uvod, razrada teme i zaključak moraju biti napisani na najmanje 15 stranica (font Times New Roman, veličina fonta 12, prored 1,5).

